**Cuvântul**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvântul e-o armă, săgeată, durere,

o lacrimă caldă ce arde o vreme,

un sunet ce mișcă din cer constelații,

aruncă în haos atâtea relații.

O vorbă rostită în șoaptă sau tare

e arma prin care iubirea ne moare,

se stinge speranța la margini de drum,

e totul uitare, furtună și scrum.

Silaba-n săgeată și-ascute veninul,

confuzii, regrete, ce mare e chinul!

o floare de sânge în inimă crește,

doar moartea tăcută în ochi ne privește.

Un geamăt se-aude, atâta durere

e-n stare iubirea să ia, să ofere...

așteaptă-mă, moarte, la tine să vin,

mi-e inima rană, cuvântul suspin.

Adina V.

10.05.2018